FN M1903

**FN M1903** (poznat i kao **Model 1903**, **FN Mle 1903**, **FN Ml 1903** ili **Browning No.2**) je polu-automatski pištolj kojeg je dizajnirao John Browning a proizvela belgijska industrija oružja Fabrique Nationale de Herstal. Predstavljen je 1903. a ispaljivao je streljivo kalibra 9x20mm Long Browning. Važno je razlikovati ovaj model od američkih modela Colt Model 1903 Pocket Hammerless (.32 ACP) i Colt Model 1903 Pocket Hammer (.38 ACP) budući da se temelje na istom mehaničkom dizajnu kojeg je Browning prodao drugim tvrtkama (uključujući i Colt).

Zbog svoje pouzdanosti, točnosti, brzog stavljanja streljiva i male težine, M1903 su koristile mnoge vojske i policijske snage, dok se u Švedskoj proizvodio na temelju licence kao **Husqvarna m/1907**. Ipak, na temelju licencnog ugovora, Švedska je bila ograničena na proizvodnju pištolja samo za domaće tržište. U isto vrijeme, Herstal je nastavio sa prodajom M1903 na švedskom tržištu.

U Belgiji je početkom 1. svjetskog rata prekinut rad cijele tvornice FN Herstal (a time i M1903 pištolja) zbog njemačke invazije na zemlju u kolovozu 1914. Završetkom rata, potražnja vojnim pištoljima uopće nije postojala zbog velikih tržišnih viškova. Ti viškovi su se prodavali novoosnovanoj Estoniji, Španjolskoj, Salvadoru i Paragvaju.
Proizvodnja modela 1903 je završila 1927. godine zbog planova o proizvodnji pištolja visoke preciznosti što je prethodilu Hi-Poweru.

## Korisnici
FN-ov model M1903 kao i licencna kopija koju je proizvodila švedska Husqvarna izvozio se u mnoge zemlje. Neke od zemalja korisnica bile su:

* : zemlja je sredinom 1930-ih kupila pištolje kao službno oružje svoje vojske. Zemlji je isporučeno 4.616 pištolja koji su dostavljeni kroz četiri pošilje (1922., 1923., 1925. i 1926.).
* : belgijski original i švedsku kopiju koristili su finski vojnici i švedski dobrovoljci tijekom Zimskog rata protiv Sovjetskog Saveza.
* : tijekom 1930-ih sklopljen je ugovor sa Kolumbijom koja je bila zainteresirana za kupnju modela 1903 ali FN Herstal nije bio u mogućnosti ispuniti ugovor na temelju postojećih zaliha te je morao ponovo pokrenuti njegovu proizvodnju. Zbog toga je ugovor preusmjeren Husqvarni čime je napravljen izuzetak iz licencnog ugovora čime je Švedskoj dozvoljeno da proda oružje stranoj državi.
*  Otomansko Carstvo: kupljeno je 8.000 pištolja za potrebe policijskih agencija .
* 
*  Rusko Carstvo: predstavnici Carstva su poslali više narudžbi za kupnjom pištolja, također za potrebe agencija za provedbu zakona.
* 
*  Španjolska: proizvodni viškovi su prodani Španjolskoj te su korišteni u španjolskom građanskom ratu.
* : Husqvarna je licencno proizvodila pištolje pod nazivom m/1907 te su bili službeno oružje švedske vojske.

## M1903 u popularnoj kulturi
FN M1903 koristio je James Bond u noveli Licence Renewed koju je 1981. napisao John Gardner. Pištolj je prikazan na naslovnici prvog izdanja romana. Budući da se taj pištolj u tom razdoblju nije proizvodio već desetljećima (u Švedskoj je proizvodnja završila 1942.) mnogi fanovi James Bonda su kritizirali Gardnera što je glavni lik koristio "zastarjeli" pištolj. Zbog toga je u sljedećim pišćevim romanima Bond koristio modernije i novije oružje.

## Izvori

## Vanjske veze
* World.guns.ru